אם בכל זאת אתם רוצים להכין סנדוויץ' גלידה קלאסי יותר אבל לא לוותר על אלמנט ההפתעה, הנה רעיון שאיש לא היה מעלה על דעתו ושילדיכם ישמחו מאוד לטעום. בעזרת המדריך הבא תוכלו ללמוד כיצד להכין סנדוויץ' גלידה בפשטות מדגני בוקר, ועם תוספת קטנה של מרשמלו תקבלו פינוק שילדיכם פשוט יתענגו עליו.
הניחו נייר אפייה על תבנית אפייה ורססו אותו בתרסיס שמן.
הניחו סיר גדול על להבה בעוצמה בינונית וחממו יחדיו את החמאה, המרשמלו, תמצית והווניל והמלח, כ-5 דקות עד שכולם נמסים. ערבבו במשך כל הזמן, ובסופו של זמן הבישול הסירו את הסיר מהאש ושפכו פנימה את דגני הבוקר. ערבבו עד שתתקבל תערובת עבה שקשה לערבב אותה.
העבירו את התערובת לתבנית האפייה בבת אחת ושטחו אותה כמה שניתן. התערובת תהיה דביקה, אך המשיכו לשטח אותה עד כמה שתוכלו.
תנו לתערובת להצטנן במשך 5 דקות ולאחר מכן חתכו ממנה צורות של עיגולים בעזרת חותכן עוגיות.
מלאו כל זוג עיגולים ב-¼-⅓ כוס גלידה ליצירת סנדוויץ' והגישו. ניתן לאחסן את העוגיות בכלי אטום למשך מספר ימים.